AlexejDobrolubov/national_council_slovak_2010 huggingface dataset:
15. schôdza NR SR - 9.deň - B. popoludní
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

120. Ďakujem pekne. Vidíte, pán Hlina, vy, vy ste teraz očiernili chudáka Migaľa, ktorého ste, chudáčika, očiernili, pretože naozaj klamal, zavádzal, o Igorovej Matovičovej manželke klamal a zavádzal. Ale teraz budú plakať a budú rozprávať o iných manželkách, to je to farizejstvo, to je to odporné, to je nechutné. Vy ste tu povedali veľkú pravdu, že Migaľ naozaj dával kalendáriky za obrovské peniaze, vy ste nepovedali ani jednu lož. To, čo ste sa spýtali pána Gašpara, tak ako ja, ja by som sa tiež nikoho nespytoval na jeho manželku, ale o Igorovej manželke tu rozprával Migaľ, natočil video, odporné, nechutné, smradľavé, hyenistické video. Odporný človek. Toto je novinár? Presne ste to popísali. Povedali ste, že tento človek natočil video bez toho, že by mal nejaké fakty. On sa len postaví pred nejaký kaštieľ a očiernil. Je to odporné, nechutné. Na jednej strane tu plačú a kričia, že no čo moja manželka, čo s mojou manželkou, ale tu keď povie Migaľ takéto odporné svinstvo o Igorovej žene, odporné, prašivé svinstvo o manželke, kto to môže povedať? Jeden nechutný a odporný človek. Ale vám tu budú rozprávať, pán Hlina, že to čo si vy dovoľujete, Hlina . Čo tu rozprávate o chudáčikovi predkladateľovi? Veď on je len, on je len novinárik, ktorý sa postavil pred, pred ľudí a klamal a klamal a klamal. Viete, oni presne tu rozprávajú, že ako šírite, pán Hlina, nenávisť, akú nenávisť šírite. Nesmiete povedať pravdu, pán Hlina. Keď poviete pravdu, tak vás označia, že šírite nenávisť. Nemôžte si dovoliť povedať o Migaľovi, že je klamár, že odporne urazil Igorovu Matovičovu manželku, že klamal o tom všetkom pred voľbami, urobil to zámerne. To je trestný čin. Lenže viete, kto ho odsúdi, Šutajko?
15. schôdza NR SR - 9.deň - B. popoludní
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

80. Ďakujem veľmi pekne. Sedím na významnom mieste. Sadol som si. Ja verím, pani Števulová, že to žmurknutie v úvode, ako krásne na vás žmurkol pán poslanec Migaľ, nezaváži. A sadol som si sem preto a komentujem to, lebo naozaj tá arogancia, ktorá tu je, je neskutočná. Naozaj neskutočná. Ja si myslím, že poslanec by mal sedieť na svojom mieste a mal by ísť stadiaľ komentovať. Toto sa tu dialo pred rokmi, keď tu Fico si chodil a sadal si, kde chce, takže toto je tá... Ale ja sa ešte prihlásim do rozpravy. Takže viete, sadne si, kto chce, kde chce, a komentuje, takže ja si idem sadnúť na svoje miesto.
15. schôdza NR SR - 9.deň - B. popoludní
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

40. Ďakujem. Pán poslanec Stachura, je veľmi dôležité vystúpiť a predložiť takýto zákon, naozaj je to veľmi dôležité, teda nehľadiac na populizmus, ktorý veľmi často v radoch koalície ide, a tento zákon nie je populistický. A ja vám poviem, že tento zákon neprejde, pretože sám dobre viete prečo, pretože vládna koalícia nie je naklonená takýmto zákonom, ale je dôležité predkladať takéto zákony a ukazovať ľuďom, že to človek s tým myslí veľmi, veľmi dobre. A ja, ja dúfam, ako vás poznám a aj z bývalého vášho pôsobenia, že vy budete ten, ktorý nebude svojím hlasom podporovať zabetónovanie tejto koalície na dlhé-dlhé roky, aby sa tu dialo to, čo sa tu deje, ale aby takéto zákony, ako vy predkladáte, prešli. Ďakujem.
15. schôdza NR SR - 9.deň - B. popoludní
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

6. No, milá pani kolegyňa, absolútne s vami súhlasím. Musia sa robiť rôzne zbierky, ľudia sa zbierajú, pomáhajú, prosia o pomoc na svojich profiloch, pretože majú ťažko postihnuté dieťa, ktoré nemá, nemá peniaze na nový vozík, nemá, nemá peniaze na, na, na život, to je čisto, to je... Ako to mám nazvať? Sociálna demokracia, SMER sa hrdí tým, že je to strana, ktorá socia... pomáha sociálne slabým. No ja som ešte nezažil ich, že by niekomu, nejakému sociálne slabému človeku pomohli. Chodia do regiónov a pomáhajú svojim straníckym, svojim straníckym starostom a svojim straníckym kolegom. Je to choré, štát by sa mal starať, štát by mal poskytovať ťažko zdravotne postihnutým a zdravotne oslabeným ľuďom v prvom rade pomoc. Ale my, my ideme dať premiérovi Slovenskej republiky doživotnú rentu, my mu ideme dať doživotné auto. No veď dobre, tak ako v poriadku, ale dajme potom v prvom rade tým, ktorí to potrebujú, pretože premiér Slovenskej republiky, som hlboko presvedčený, tak ako vlastnou hlavou za, vie, vedel zohnať tedahlas podobný premiérovi Slovenskej republiky vedel zabezpečiť 40 mil., tak premiér Slovenskej republiky si bude vedieť zabezpečiť vlastnou hlavou určite peniaze, o tom som presvedčený, ako ja poznám Roberta Fica. Takže pomôžme ťažko zdravotne postihnutým a oslabeným ľuďom. Ďakujem veľmi pekne.
15. schôdza NR SR - 9.deň - A. dopoludnia
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

110. Ďakujem veľmi pekne. Naozaj v súčasnej dobe, kedy naše deti sa namiesto športovania venujú hodinám a hodinám hrania počítačových hier, kedy tie deti nevydávajú energiu na to, aby, aby strávili svoju prebytočnú energiu, alebo aby svoju energiu krotili, tak veľký biznis je predaj energetických nápojov. A je smutné vidieť naozaj školopovinné deti, školopovinné deti, ktoré si cez prestávku namiesto desiatej otvoria energetický nápoj, ktorý si prinesú do školy. Ja keď som chodil ešte pred rokmi na základnú školu, teda keď som učil pred rokmi na základnej škole, tak nebol žia... ani, ani pojem o energetických nápojoch. Tie deti naozaj inak vyzerali a inak sa správali. Som hlboko presvedčený, že aj negatívne pôsobia tieto energetické nápoje na správanie detí, či je to už, či už sú to nejaké ADHD prejavy, ktoré deti majú, prípadne deti, ktoré sú nezvládateľné. Je to výborný zákon a ja každému rodičovi, každému jednému rodičovi, ktorý nevie, čo jeho deti robia, chcel by som povedať, že tento zákon pomôže, pretože tie deti namiesto toho, aby sa naozaj venovali športu, aby sa venovali pohybovým aktivitám, tak sú na počítačoch, sú na mobilných telefónoch a energetické nápoje. A čo je ešte smutné, že často nezletilí tieto energetické nápoje zapíjajú alkoholom a aj môjmu veľmi dobrému kamarátovi takto zomrel 18-ročný syn, ktorý vypil 10 energeťákov a zapíjal ich vodkou.
15. schôdza NR SR - 7.deň - A. dopoludnia
Dátum: 2024-06-20
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

78. Ďakujem veľmi pekne. Pán poslanec, teraz sme sa rozprávali s tuná za mnou Julom Jakabom a zhodli sme sa, perfektné. A zhodli sme na tom, že ste vlastne hovorili presne to, čo ja, a ešte raz perfektné. Jednu vec som neurobil a presne, že som sa neospravedlnil aj ja tým, tým zamestnancom, ale, ale to kvitujem, lebo naozaj robia si všetci, všetci si robia svoju prácu poctivo a zodpovedne. A táto vládna koalícia im normálne trhá žily, keď počujú, alebo vidia v tých reláciách, prípadne v niektorých spotoch alebo v televíznych novinách o tom, že robia kšefty, a že robia niečo, čo je zlé. Takže výborne a zhodli sme sa, ako povedal Julo Jakab, vo všetkom. Ďakujem.
15. schôdza NR SR - 7.deň - A. dopoludnia
Dátum: 2024-06-20
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

36. Ďakujem. Veľmi sa ospravedlňujem poslankyniam, ktorých sa dotklo to, že som povedal, že pani poslankyňa je v ružovom. A ja som len chcel povedať, že k pani poslankyni, ktorá je tu v ružovom. Nebolo to žiadne sexistické, nebolo to žiadne, žiadna narážka na nič, povedal som to takýmto spôsobom. A je mi čudné, že pani poslankyňa Jaurová tu hovorí o nevhodnom správaní, keď pán poslanec, naposledy vystupoval jej kolega pri zdravotnom zákone a hovoril o, hovoril o deťoch onkologických pacientov a ona sa tu vzadu rehotala aj Laššákovou, s Náhlikom, a to bolo tak nevhodné. Pani poslankyňa Jurík, ja sa vám, ja aj vám naozaj nepovedal som absolútne nič sexistického, ale, prosím vás pekne, aj vy, vy ste mi tu naložili, ale nepovedali ste ani slovo napríklad o Michelkovi, ktorý mi tu nadával, že som dementný, že som, ani slovíčko ste, ani slovíčkom ste, ani slovíčkom ste nespomenuli Michelka, ale naložili ste mne. Takže ja sa ospravedlňujem, ale vy, poslankyne z Progresívneho Slovenska, buďte spravodlivé a to, čo rozprávate, tak sa aj správajte. Keď tu rozprávate naozaj o tom, o tej kultúre, tak pani poslankyňa Jaurová tuná vzadu sa rehotala počas veľmi vážnej, veľmi vážnej, tak sa správajte. Ďakujem veľmi pekne. No a chcem povedať, že naozaj ten zákon bol priplavený k pánovi Hargašovi, ten zákon bol daný do legislatívneho konania, nebol schválený. A možno aj to bolo, že som dostal naložené, že som povedal, že Valášek za to nehlasoval. No nehlasoval. Neviem, prečo za to nehlasoval, ale nehlasoval. Čiže ešte raz, moje vystúpenie, viete, ja som hovoril naozaj fakty. Pani ministerka bola v plavkách, pani ministerka bola v tričku. Nič som nerozprával, neklamal som, tak to tak bolo. A keď vystúpi takto pán poslanec Hlina, ktorého milujem za jeho vystúpenia, ani jeden jedinýkrát mu vy, progresívci, nenaložíte za jeho naozaj skvelé a fantastické veci, ktoré tak isto ako ja, používa. Majte, progresívci, jeden meter. Veď od toho ste. Ďakujem.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Ďakujem. Ďakujem, no hovoril si o papalášizme a naozaj krásny príklad je aj včerajší, alebo posledný let do Nemecka na futbal a povedia, že nič sa nedeje. Ten papalášizmus je zrejmý z každého jedného zákona, ktorý, ktorý pripravujú, a dovoľ si niečo povedať, dovoľ si niečo kritizovať, lebo tvrdia, že iný názor je v pohode, majú to aj na úrade vlády takú skupinku vytvorenú. Erik Kaliňák mladý tam rozpráva o tom, že iný názor a len povie, že spýtaš sa ich teda, odkiaľ majú tie majetky, odkiaľ má malý Gašpar, mladý Gašpar má dom, tak ti povedia, ako povedal jeho otec, že šíriš nenávisť. To znamená, že všetci novinári, ktorí sa pýtajú, odkiaľ má tie majetky, odkiaľ má tie veci, tak šíriš nenávisť. A toto je to, čo robia, že vlastne oni namiesto odpovede a namiesto toho, aby ti povedali, že dobre, zarobil som si tam a tam alebo to mám od toho, tak odpovedajú, šírite nenávisť, robíte zle. Toto je ich stratégia.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

44. Ďakujem. Pán poslanec Hlina, dotkli ste sa veľmi závažnej veci, a to je to, že naozaj niektorí, niektorí vysokopostavení činitelia a politici nevedia vydokladovať, odkiaľ zobrali peniaze na majetky, ktoré majú, a je veľmi závažné, že napríklad kandidát na šéfa SIS Gašpar junior mlčí o tom, ako prišiel k luxusnej vile, sa píše v SME-čku. Gašpar má dnes 36 rokov a počas doterajšej kariéry nemal zamestnania, v ktorých by mohol nadštandardne zarobiť. Je veľmi dôležité, aby ľudia, ktorí riadia tento štát a sú na veľmi citlivých miestach, na miestach, kde sa zbierajú informácie, ktoré by mali prispieť k tomu, aby sa občania cítili bezpečne, aby občania mohli povedať: wau, mňa zastupuje človek alebo na vysokopostavenom mieste je človek, ktorý má majetok, ktorý si zarobil poctivo. Takže toto je naozaj téma, ktorú ste otvorili a ktorá je veľmi dôležitá, ale zároveň presne ste povedali vec (povedané so smiechom), ktorá, ja som mal krátky čas, ale určite sa ešte asi prihlásim v rozprave, aby som pani Plevíkovej fakty ešte nejaké povedal, je to, že naozaj súčasná legislatíva umožňuje a kreovanie v tejto legislatíve naozaj viacero možností, ako spraviť míting, ako spraviť protest, ako spraviť rôznu manifestáciu za svoje práva. A keď človek, mne sa strašne páčilo, ako ste povedali, že sú aj pozitívne, aj negatívne protesty. Pozitívny protest, že poďme podporiť toho Roberta Fica a budeme skandovať: Fico, si skvelý, ale môže byť aj negatívny protest, kde budeme skandovať: Fico skončí, dosť bolo, dosť bolo Roberta Fica . Takže to ma veľmi, veľmi zaujalo a kvitujem to.
15. schôdza NR SR - 6.deň - A. dopoludnia
Dátum: 2024-06-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

77. Ďakujem. Pani poslankyňa, absolútne s vami súhlasím vo všetkom. Mne sa páčia takéto emotívne prejavy, ako ste mali aj teraz vy naozaj, zvýšili ste hlas, máte šťastie, že tu neni pani Cigániková, ale naozaj to bolo výborné, mne sa to veľmi páčilo. Chcem povedať, že ja som to isté, čo vy, nepočul, že by niekto niekedy z koalí... teda z našej vtedy koalície, teraz opozície takto rozprával. Ja som vôbec nepočul, že by niekto kričal Ficovi: Poď von! Obesíme ťa s tvojimi deťmi. To sú klamstvá odporné a zavádzania. Ale včera som počul, jak mi tu jeden poslanec povedal, že tebe tresnem po hlave. Bol to pán Šuca. Toto bolo včera. Toto bolo včera. On rozpráva, že nepotrebuje zmierenie. Ja vám chcem povedať, že naozaj aj ja som emotívny človek. Nie som ten, ktorý bude tichučko sedieť, ale nikdy v živote som nikoho z nich neurazil. Ani jedným jediným slovom. Ani a ja viem, čo zažívate. A ja som si vypočul tú, tú reláciu, o ktorej ste rozprávali. To, čo rozprávali, to bolo zase nechutné. Oni to zneužívajú. Oni tu na jednej strane rozprávajú, že idú inak robiť a naozaj že sú ohrození, ale oni šíria a stále budú šíriť tento, túto nenávisť a tento strach. Ja keď som to počúval, ako rozprávali zase o smrti pána Lučanského, ako vás z toho vinili, mne mráz chodil po chrbte. Toto je odporné. Ja, ja to inak neviem nazvať. Ja to inak neviem nazvať. A tu keď niekto povie, že ja nechcem zmierenie, ja som nikdy nešíril nič a ide tu trepnúť poslanec v sále po hlave, že ty potrebuješ trepnúť po hlave. Môžte sa hanbiť, pán Šuca!
15. schôdza NR SR - 6.deň - A. dopoludnia
Dátum: 2024-06-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

37. Ďakujem veľmi pekne. Poslanci koalície pri poslaneckom sľube sľubovali, že budú chrániť záujmy občanov, verejné záujmy. Musím povedať, že toto je záujem súkromných firiem. Všetci dobre vieme, kto vlastní zdravotnícke súkromné firmy, všetci dobre vieme, komu sú vďační vládni predstavitelia, ale všetci dobre vieme, že tá spravodlivosť je naozaj spravodlivá. Nie tá, čo tu predvádza táto vládna koalícia, na ktorú sa hrá, a je mi veľmi ľúto, že poslanci vládnej koalície podporia zákon, v ktorom ideme v ústrety súkromným firmám, ktoré nemusia, nemusia verejne obstarávať. Je to, je to proti akejkoľvek ľudskej, zdravej, intelektom podporenej povahe, je toto obludné, hyenistické a toto poslanci vládnej koalície idú robiť. Verejné obstarávanie súkromných firiem nemusí byť, súkromných zdravotníckych firiem, a sú zvýhodnené. Opakujem, všetci vieme prečo.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

120. Ďakujem veľmi pekne. Pani Cigániková, áno, ja som veľmi emotívny človek, neznášam nespravodlivosť, ale vždy... ale ani jedno hulvátske slovo som nepoužil. A keď sa vám zdá, že som bol agresívny, no neviem v čom. Potom ste nepočuli tie agresívne reči na mňa od, od kolegov. Ale vás, vám rozumiem, pretože naozaj vy, čo ste dostali od Haščáka v Plus 7 dní veci, tak rozumiem, prečo spolupracujete s nimi a prečo sa ich zastávate, a rozumiem aj tomu, prečo ste napríklad v relácii markizáckej povedali, že by ste radšej išli so Šutajkom Eštokom ako so Šipošom, takže vám, pani Cigániková, rozumiem. Tibor Gašpar, no vieš, ono pravda je veľmi, veľmi nepríjemná, keď sa hovorí, a vy potrebujete človeka znevážiť, vy potrebujete človeka, vy potrebujete urobiť z človeka psychopatov, vy rozprávate, že berieme lieky, ale nikdy v živote mi nepovieš (povedané so smiechom), že budem obvinený , Tibor, ako ty za tie veci, za ktoré si obvinený. No a, pán poslanec Glück, to je taká trošku schizofrénia. Na jednej strane poviete, že netreba reagovať na Pročka, a potom na Pročka reagujete. A rozprávali ste o mojom holom prebehnutí cez námestie pred 25 rokmi . No viete, videli ste ma niekedy teraz bežať cez námestie? Ale ja poznám jedného, ktorý holý, holý trošku troškoval každý deň, takže tam si pozametajte vo vlastných radoch. Keď nebudete holý trošku troškovať, tak to je, to je pre mňa choré, to je úbohé. A vy, vy, ktorý ste zbabelo udierali Igora Matoviča, keď mu Kaliňák držal ruky! Veď to bolo také zbabelé! A že vykopol, vykopol Igor toho človeka z auta? No veď mu vliezol do auta. Ale čo je krásne, počuli ste to? Mne povedal poslanec tuto z koalície, že tebe by som rozbi l hlavu . A vy tu idete rozprávať o tom, akí ste kultivovaní a ako to krásne robíte. No nie. Tento, toto skrátené legislatívne konanie je len preto, lebo Robertovi Ficovi chcete dať doživotnú rentu. A mne je veľmi ľúto, čo sa mu stalo, a stále to odmietam.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

72. Ďakujem, pán Ráž, viete, tá nespravodlivosť, a ten dvojitý pohľad je v tom, vy ste sa pred chvíľou smiali, áno, ale veď ja hovorím, zasmejte sa, veď to je ľudské, lenže my keď sa tu zasmejeme, tak nás, to je neskutočné, ako nás, keď sa zasmejeme, lebo, viete, keď Huliak povie tie svoje o tom, že kyslík... (povedané so smiechom), kyslík nás ide zadusiť , tak to je smiešne, ale vy sa môžte zasmiať, to je v poriadku, my keď sa zasmejeme, to nie je v poriadku. Tamto tlieskala, celá tlupa tlieskala Gašparovi, ale v pohode. My sme zatlieskali a Podmanický tu začal vrieskať, že ešte, ešte . Čiže to je to, pán Ráž, čo by ste mali teda ten iný názor, ako hovoríte, teda vláda pristupuje, že iný, rešpektujete iný názor. A vy ste krásne, počkám, lebo chcem, aby ste to počuli, pán Ráž. (Krátka pauza.) Ďakujem, Tibor. Pán Ráž, toto vám chcem povedať, vy ste totižto teraz povedali presne ten dôvod. Tu nejde o to, že bojíme sa bezpečnosti, o niekoho alebo o niečo, ale Robert Fico , ako ste povedali, štvornásobný premiér, si zaslúži, zaslúži si mať dôchodok, zaslúži si mať za svoje, za svoje činy pre Slovensko ochranku . Toto je ten hlavný dôvod. Takže ďakujem, pán Ráž, veľmi pekne za to, že vlastne vy ste nám tu teraz vysvetlili, kde je ten dôvod. Ďakujem. No a chcem ešte povedať, pán Ráž, že naozaj bolo by dobré, keby tie diaľnice, ktoré Fico sľuboval do roku 2010, boli urobené. Ďakujem veľmi pekne, pán Ráž. Všetko dobré vám želám. Ide sa vymeniť teraz s pánom Kaliňákom.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

64. Tibor, ty si absolútne, ale absolútne nezdôvodnil skrátené legislatívne konanie, ale nakladal si opozícii, ktorá je za všetko zodpovedná. Ty si mal, Tibor, ísť po tej FTVŠ na herectvo alebo za farára, lebo tak krásne si hovoril o tom, že vlastne tá opozícia, tie mimovládky a hlavne my tu hore sme za to zodpovední, veď Blaha len raz povedal niečo o prezidentke, raz a už ste z toho rozčertení . Ja budem vystupovať a poviem viac, ale tebe chcem len povedať, Tibor, ja z jednej... (Reakcia z pléna.) Prečo mu tykám? My si tykáme, pani poslankyňa, s pánom... Dobre? Ďakujem. Skúste tichučko, pani poslankyňa Laššáková. Ďakujem. A nech ma nevyrušuje Laššáková. Ďakujem. A chcem povedať, že, vieš, Tibor, na jednej nahrávke terajší šéf SIS povedal, že zabije Lipšica . Je to tvoj syn. Je to tvoj syn a teraz je šéfom SIS, takže ty rozprávaš tu o nás, čo sme rozprávali. Keby môj syn o niekom povedal, že ho zabije , tak sa s ním tak porozprávam. Ja som, verím, že svoje deti vychoval spôsobom, že nechcú niekoho zabiť, nechcú niekomu vypichnúť oko vidličkou, a ty rozprávaš o tom, ja ti dám ďalších tisíc príkladov, čo ste robili, ale toto mne vyrazilo dych, keď to povedal na tej nahrávke. A teraz tento človek, tvoj syn, je šéfom SIS, ale zodpovední za veci sme my, mimovládky a novinári . Ja ti porozprávam, Tibor, tiež veci.
15. schôdza NR SR - 3.deň - B. popoludní
Dátum: 2024-06-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

128. Ďakujem. Hovoril si, že krajinné plánovanie musí byť naozaj také plánovanie, aby tá krajina aj nejako vyzerala, ale toto, čo sa dnes aj tu deje, nie je o tom, aby sa to plánovalo, je to o tom, aby sme čím rýchlejšie a čím neodbornejšie urobili z krajiny to, čo chce Slovenská národná strana. Hovoril si, že kroky tejto vlády vedú k znechuteniu ľudí, no ja som ešte nezažil tuná v pléne nejaký zákon, ktorý by bol v prospech tejto krajiny. Zatiaľ sa tu predkladajú zákony, ktoré sú v prospech presne obvinených, ako si hovoril, ktoré sú v prospech oligarchov a ktoré sú v prospech firiem, ktoré budú participovať na drancovaní našej krajiny. Spýtal si sa, ako motivujeme ľudí, aby krajinu upravili, no nijako. Táto vláda nemá žiadne motivačné ciele, nemá žiadne motivačné plány, ja som ešte nevidel, žeby aj v tom zákone, v ktorom, ktorý predložili a schválili, že idú rúbať 200-tisíc hektárov lesa, trvale trávnatých pozemkov, ja neviem, ako budú motivovať tých ľudí, aby sa na tých pozemkoch potom, ktoré vyrúbu a drevo si niekde vykšeftujú, aby sa tam chovali ovečky, aby sa chovali kravy, to teda som hlboko presvedčený, že to nebude. Ale ja som zase hlboko presvedčený, že je tu veľmi veľa slušných ľudí, ktorým záleží na krajine. Ja poznám veľmi veľa ochranárov, ktorí si robia zodpovedne svoju prácu. Ja poznám veľmi veľa ľudí, ktorí majú vzťah k ochranárstvu a vzťah k Slovensku. Nie taký vzťah, ako má táto vládna koalícia, ktorej cieľom je naozaj zo Slovenska si urobiť trhací kalendár. Takže odpoviem ti ja, spýtal si sa, ako motivujú ľudí, nijako. Tých ľudí musíme motivovať my a ukazovať im, čo tu robia.
15. schôdza NR SR - 3.deň - B. popoludní
Dátum: 2024-06-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

120. No ja budem reagovať naozaj len na to, čo ste hovorili o pánovi Tarabovi a o tom, ako vystúpi v záverečnom slove a každého tu pouráža, každého naklame, povie intrigy, na ktoré nemôžeme reagovať, čo je podľa mňa obrovská zbabelosť. Najkraj... krásne bolo, že naozaj vo svojom záverečnom vystúpení, aj naposledy porobil toho a porozprával také veci, ktoré so zákonom nemali nič spoločné, ale ho, Žiga ho vôbec neupozornil, ale teraz, keď ste rozprávali vy, tak sa Taraba obrátil na Žigu a Žiga ho upozornil, samozrejme. No a toto sa tu deje. Naposledy, naposledy keď vystupoval pán Blaha, tak to isté bolo, o Šimečkovi porozprával veci, ktoré neboli vôbec, vôbec nemali súvis so zákonom, pourážal ho, ale keď niekto zmení niečo, tak aj Šimečka, teda Šimečka, aj Blaha, pardon, aj Blaha, aj Žiga upozorňujú ľudí, že rozprávajú mimo veci, čo nie je dobré, čo by malo byť spravodlivé, keď teda upozornili vás. No a ja čakám teda zase, že v záverečnom slove vystúpi Taraba a zase vám naloží a zase vás pouráža a zase budete ten, ktorý má krčmy, ktorý nič v živote nedokázal a on je ten záchranca životného prostredia na Slovensku. Je to smutné, lebo naozaj tieto zákony, ktoré predkladajú takýmto spôsobom, nepomáhajú, ale, ale ubližujú Slovensku. A pán Taraba je pán minister, ktorý je ukážkový príklad toho, ako sa dá ublížiť človeku bez toho, aby človek mohol reagovať. Tak ja som zvedavý na jeho záverečnú reč a opäť na to, ako každému naloží, ale o zákone to nebude a len pouráža každého, pointriguje a porozpráva veci, ktoré majú človeka dehonestovať.